Diari Oficial de la Generalitat Valenciana


Sumari del DOGV 3355, del 21-10-1998 (1998/8206)

ACORD de 22 de juliol de 1998, de la Comissió Territorial d'Urbanisme de Castelló, relatiu a la modificació puntual sobre canvi de qualificació 3A a 1D i creació dotació docent al municipi de l'Alcora.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3355

Data del DOGV
:   21-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8206


Data del document
:   22-07-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 22 de juliol de 1998, de la Comissió Territorial d'Urbanisme de Castelló, relatiu a la modificació puntual sobre canvi de qualificació 3A a 1D i creació dotació docent al municipi de l'Alcora. [1998/M8206]
  
Vist l'expedient relatiu a la modificació puntual sobre canvi de qualificació 3A a 1D i creació dotació docent al municipi de l'Alcora, i de conformitat amb els següents:
  
Antecedents de fet
  
Primer
  
El Ple de l'Ajuntament en sessió celebrada el 3 de març de 1998 adoptà l'acord de sotmetre a exposició pública el document de la referència, la qual es produí mitjançant edictes inserits en el periòdic Mediterráneo de 17 de març de 1998 i en el Diari Oficial de la Generalitat Valenciana número 3.216 de 2 d'abril de 1998. Durant el citat període no es produí cap al·legació, i es va procedir a l'aprovació provisional del document en sessió de 9 de juliol de 1998.
  
Segon
  
La documentació aportada consisteix en memòria informativa i justificativa, pla d'estat actual i pla de modificació proposada.
  
Tercer
  
L'objecte de la modificació és la creació d'una dotació escolar que cobrisca les necessitats que d'aquest equipament té la població dins de l'actual mapa escolar, amb això es produeix un canvi en la qualificació urbanística d'una illa de 7.241 m², que de residencial extensiva subzona 3A passa a ús docent.
  
A més, amb vista a compensar la disminució de l'aprofitament urbanístic de la zona es produeix un canvi en la subzona d'ordenança que de 3A passa a 1D residencial intensiva eixamplament III en les dues illes adjacents que sumen una superfície total de 3.904 m².
  
D'aquesta manera es produeix un augment global d'edificabilitat que de 56.495,82 m² sostre passa a 57.154,57 m² sostre, per la qual cosa l'increment és de 658,75 m² sostre.
  
Quart
  
El director general d'Urbanisme i Ordenació Territorial en data 21 d'abril de 1998 resolgué traslladar l'informe previ emés en relació amb la documentació de la referència.
  
Cinqué
  
En data 14 de març de 1998 s'ha emés informe de la Unitat Tècnica de la Direcció Territorial de Castelló de la Plana de la Conselleria de Cultura, Educació i Ciència, que ha sigut emés en sentit favorable, i considera que els terrenys assenyalats reuneixen les condicions necessàries per a la construcció d'un centre de 12 unitats d'Educació Secundària Obligatòria.
  
Fonaments de dret
  
Primer
  
La tramitació de la modificació ha sigut correcta, de conformitat amb allò que s'ha establit en l'article 38 i concordants i la documentació està completa a l'efecte d'allò que s'ha disposat en l'article 27 ambdós de la Llei 6/1994, de 15 de novembre, Reguladora de l'Activitat Urbanística, d'ara endavant LRAU.
  
Segon
  
La introducció de canvis en la qualificació urbanística de terrenys és una potestat que confereix la legislació urbanística a l'administració local en les seues respectives competències i en compliment d'allò que s'ha disposat en els articles 2.2 i 2.4, en relació al 35 i 55 de la LRAU.
  
D'altra banda, la modificació es funda en criteris de racionalitat en procurar harmonitzar i delimitar d'una manera coherent les distintes zones d'ordenança i es refereix a aspectes de l'exclusiu interés públic local, pel que fa al canvi d'ordenança de les dues illes. A més, ha quedat contrastada l'aptitud dels terrenys destinats a centre docent i correcta localització per part de l'organisme competent en matèria de cultura i educació.
  
Tercer
  
En el document de modificació es justifica el compliment d'allò que s'ha disposat en els articles 55.3 i 19 de la LRAU, perquè el xicotet increment en l'aprofitament lucratiu privat es veu compensat amb la creació de la dotació escolar, i ja que es comprova que no es vulneren els límits de la potestat de planejament establits en l'article 19 de la citada llei, per això des de l'exercici autonòmic de les comeses previstes en l'article 40.1 de la LRAU, no sembla haver-hi obstacle que qüestione l'aprovació definitiva de la modificació. No obstant això, serà necessari aportar plans complets relatius al 8-C d'ordenació i 12-C de zonificació, ambdós a escala 1/1.000, que d'aquesta manera substituiran aquells que estan en el pla general vigent.
  
Quart
  
De conformitat amb allò que s'ha establit en els artsicles 8.A i 9.1 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, en el present cas, el sotssecrecretari d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta dictamen previ de la Comissió Territorial d'Urbanisme, dictamen que en el cas de municipis menors de 50.000 habitants tindrà directament efectes de resolució executòria.
  
En virtut de tot el que s'ha exposat anteriorment, la Comissió Territorial d'Urbanisme de Castelló de Plana acorda aprovar definitivament la modificació del Pla General de l'Alcora, en la creació d'una illa dotacional docent i canvi de qualificació de 3-A a 1-D en dues illes adjacents.
  
Contra l'anterior acord, que no posa fi a la via administrativa, es pot interposar recurs ordinari davant del conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que s'estime procedent.